Gani Xhafolli

Gani Xhafolli (1945–16 qershor 2015) ishte një shkrimtar shqiptar për fëmijë, dhe redaktor në Radio Televizionin e Prishtinës.
 Jeta dhe karriera 
Gani Xhafolli lindi në 1945 në Drenoc afër Prishtinës në Kosovë. Pa lindur ai, babai i tij u pushkatua nga forcat serbe, prandaj fëmijërinë e kaloi vetëm me nënën. Sipas shkrimtarit Reshat Sahitaj për PrizrenPress, atë e kishin vrarë "sepse ai e kishte dëshiruar një Kosovë të pavarur". Ai përfundoi Akademinë Pedagogjike në Prishtinë.

Xhafolli jepte mësim nëpër shkolla të disa fshatrave si Drenoci dhe Barileva, duke ushtruar artin e tij në formë të poezive dhe pikturave. Nga 1979 punoi si redaktor i programit për fëmijë në Radio Televizionin e Prishtinës, njëkohësisht edhe redaktor i revistës Zanorja. Ai bashkë me 1340 punëtorë të tjerë të RTP-së u dëbuan nga puna e tyre me forcë nga pushteti okupues serb, dhe u ndalua prej punës në institucione shtetërore. Gjatë kësaj kohe, kishin ikur tre djemtë e tij për në Berlin që t'i shpëtonin okupimit serb.

Më 16 qershor 2015, Xhafolli ndërroi jetë nga diabeti, një sëmundje që i zgjati gjashtë orë. Tani prehet në varrezat e Prishtinës.

 Stili letrar 
Shkrimtari Begzad Baliu përshkruan për PrizrenPress që stili i tij qëndronte si kundërshtim i pamjeve moderne që shfaqeshin tek bashkëkombësit e tij, dhe që ai pikturonte në imagjinatë ambientet e fshatit përmes "teknikave të larmishme të shkrimit".

 Veprat 
Xhafolli ka botuar rreth 40 vepra, dhe 30 vepra ekzistonin në dorëshkrime. Pjesë e këtyre dorëshkrimeve ishin edhe romane për të rritur dhe fëmijë, që po i shkruante deri në fundin e jetës së tij.
 Te porta e edhave
 Zog shiu
 Vjershën s'e zë gjumi
 Shtëpia me kulm teposhtë
 Po
 Të dua
 Në gojë të gjarprit
 Princesha që fluturon
 Zgjedhje

Referime

Kategoria:Biografi shqiptare
Kategoria:Shkrimtarë shqiptarë
Kategoria:Shkrimtarë kosovarë
Kategoria:Lindje 1945
Kategoria:Vdekje 2015